รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี ในพิธีประกาศผลรางวัล TMA Excellence Awards 2022
วันพฤหัสบดีที่ 24 พฤศจิกายน 2565
คํากล่าว พลเอก ประยุทธ์ จันทร์โอชา นายกรัฐมนตรี ในพิธีประกาศผลรางวัล TMA Excellence Awards 2022
คํากล่าวพลเอก ประยุทธ์ จันทร์โอชา นายกรัฐมนตรี ในพิธีประกาศผลรางวัล TMA Excellence Awards 2022 วันพุธที่ 23 พฤศจิกายน 2565 ณ โรงแรม ดิ แอทธินี โฮเทล แบงค็อก, อะ ลักซ์ชูรี คอลเล็คชั่น โฮเทล
ประธานสมาคมการจัดการธุรกิจแห่งประเทศไทย(TMA)
ผู้อํานวยการสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
ผู้บริหารองค์กรภาคเอกชนและแขกผู้มีเกียรติทุกท่าน
ผมรู้สึกยินดีและเป็นเกียรติอย่างยิ่งที่ได้มาเป็นประธานในพิธีประกาศผลรางวัลTMA Excellence Awards 2022ในวันนี้
ขอแสดงความยินดีต่อทุกองค์กรที่ได้รับรางวัลอันทรงเกียรติและขอแสดงความชื่นชมผู้บริหารทุกท่านรวมถึงผู้มีส่วนเกี่ยวข้องในทุกภาคส่วนที่มีส่วนสําคัญในการส่งเสริมให้องค์กรตระหนักถึงความสําคัญของการพัฒนาบริหารจัดการซึ่งถือได้ว่าเป็นปัจจัยหลักในการสร้างศักยภาพของภาคธุรกิจไทยให้มีความแข็งแกร่งมากยิ่งขึ้น
ที่ผ่านมารัฐบาลให้ความสําคัญกับภาคธุรกิจเอกชนทั้งองค์กรขนาดใหญ่และSMEsในฐานะกลไกขับเคลื่อนเศรษฐกิจของประเทศโดยภาครัฐเป็นผู้สร้างสภาพแวดล้อมและเครื่องมือสนับสนุนที่ช่วยให้ภาคธุรกิจมีความเข้มแข็งและสามารถแข่งขันได้ในระดับสากลรวมถึงการดูแลกติกากฎระเบียบให้มีความเป็นธรรมและกระจายความเป็นอยู่ที่ดีให้กับคนในสังคม
การพัฒนาศักยภาพของภาคธุรกิจให้เข้มแข็งมีส่วนสําคัญอย่างมากต่อความสามารถในการแข่งขันของประเทศดังจะเห็นได้จากแนวทางในการจัดอันดับความสามารถในการแข่งขันของประเทศของสถาบันระดับโลกไม่ว่าจะเป็นIMD (International Institute for Management Development)หรือWEF (World Economic Forum)ที่ต่างมีการพิจารณาถึงประสิทธิภาพของทั้งภาคธุรกิจและภาครัฐควบคู่ไปกับปัจจัยอื่นๆเช่นโครงสร้างพื้นฐานและกฎระเบียบต่างๆที่เกี่ยวข้อง
แม้ว่าขณะนี้ประเทศไทยกําลังเผชิญกับความท้าทายทั้งจากปัจจัยภายนอกไม่ว่าจะเป็นด้านเทคโนโลยีการค้าและการเมืองระหว่างประเทศรวมถึงกระแสความเปลี่ยนแปลงอื่นๆในโลกและปัจจัยภายในไม่ว่าจะเป็นการเข้าสู่สังคมสูงวัยการขาดแคลนกําลังแรงงานที่มีศักยภาพความเหลื่อมล้ําทางสังคมและด้านสภาพแวดล้อมและทรัพยากรธรรมชาติที่มีความเกี่ยวพันกับปัญหาในระดับโลก
ดังนั้นความท้าทายของผู้นําธุรกิจในโลกยุคใหม่คือทําอย่างไรให้สามารถรู้เท่าทันความเปลี่ยนแปลงมองเห็นสัญญาณและคาดการณ์ไปข้างหน้าและเตรียมองค์กรให้พร้อมสําหรับอนาคตโดยใช้ความสามารถในการพัฒนาและบริหารทรัพยากรต่างๆทั้งคนเงินเทคโนโลยีเพื่อสร้างนวัตกรรมสินค้าและบริการที่เป็นเลิศตอบสนองต่อความต้องการของตลาดมีความรับผิดชอบต่อผู้บริโภคและมีความยั่งยืนโดยไม่สร้างปัญหาและผลกระทบในทางลบให้กับสังคมและสิ่งแวดล้อมและมีภูมิคุ้มกันอย่างมั่นคง
ขณะนี้รัฐบาลได้กําหนดเป้าหมายที่จะพลิกโฉมประเทศไทยสู่เศรษฐกิจสร้างคุณค่าสังคมเดินหน้าอย่างยั่งยืนโดยการสร้างโอกาสและลดความเสี่ยงจากเทคโนโลยีขจัดข้อจํากัดที่บั่นทอนขีดความสามารถในการแข่งขันของประเทศลดความเหลื่อมล้ําทางเศรษฐกิจและสังคมและลดผลกระทบด้านสิ่งแวดล้อมตลอดจนผลักดันให้ประเทศไทยสามารถสร้างสรรค์และใช้ประโยชน์จากเทคโนโลยีดิจิทัลอย่างเต็มศักยภาพในการพัฒนาโครงสร้างพื้นฐานนวัตกรรมข้อมูลทุนมนุษย์และทรัพยากรอื่นใดเพื่อขับเคลื่อนการพัฒนาเศรษฐกิจและสังคมของประเทศไปสู่ความมั่นคงมั่งคั่งและยั่งยืนได้
ผมขอชื่นชมสมาคมการจัดการธุรกิจแห่งประเทศไทยหรือTMAและองค์กรพันธมิตรที่นอกจากจะมีบทบาทในการส่งเสริมพัฒนาผู้ประกอบการผู้บริหารองค์กรธุรกิจของไทยให้มีความรู้ที่เท่าทันกับความเปลี่ยนแปลงและมีความพร้อมในการบริหารจัดการธุรกิจภายใต้สภาพแวดล้อมใหม่ในโลกแห่งอนาคตแล้วยังได้ริเริ่มจัดให้มีการมอบรางวัลเพื่อเชิดชูเกียรติให้กําลังใจและเผยแพร่ผลงานขององค์กรที่ได้รับการเสนอชื่อและได้รับรางวัลเพื่อเป็นแนวทางการปฏิบัติที่ดีแก่องค์กรอื่นๆได้ศึกษาเรียนรู้ความสําเร็จขององค์กรที่มีการบริหารจัดการที่เป็นเลิศพร้อมๆกับมีส่วนผลักดันให้องค์กรธุรกิจไทยสามารถก้าวเดินเทียบเคียงไปกับประชาคมโลกได้
สุดท้ายนี้ผมขอแสดงความยินดีอีกครั้งกับองค์กรธุรกิจที่ได้รับรางวัลในวันนี้ซึ่งถือเป็นเครื่องยืนยันถึงความมุ่งมั่นความตั้งใจที่จะเดินหน้าพัฒนาการบริหารจัดการองค์กรสู่ความเป็นเลิศรวมทั้งขอเป็นกําลังใจให้ทุกองค์กรธุรกิจไทยมุ่งมั่นพัฒนาการบริหารจัดการองค์กรอย่างต่อเนื่องเพื่อเป็นกําลังสําคัญในการยกระดับขีดความสามารถของประเทศต่อไป
ขอบคุณครับ
-------